|  |  |  |
| --- | --- | --- |
| **SVEUČILIŠTE U RIJECI SVEUČILIŠNA KNJIŽNICA RIJEKA** | |  |
| **RKP: 2493** | |  |
| **Razdjel: 080** | |  |
| **Dolac 1**  **51000 Rijeka** | |  |
| **Razina: 11** |
|  |
| **Matični broj: 03328686** |
| **OIB: 84122581314**  **Šifa djelatnosti prema NKD-u: 9101** |

**BILJEŠKE UZ FINANCIJSKA IZVJEŠĆA**

**ZA RAZDOBLJE OD 1. SIJEČNJA DO 31. PROSINCA 2024.**

**UVODNI DIO BILJEŠKI UZ FINANCIJSKE IZVJEŠTAJE**

Primarni zadatak Sveučilišne knjižnice Rijeka (dalje u tekstu: SVKRI) je izgrađivati fondove i usluge primjerene potrebama pripadnika Sveučilišta u Rijeci te osigurati njihovo korištenje u cilju unaprjeđenja kvalitete učenja, obrazovnog, znanstvenog, stručnog, umjetničkog i svakog drugog rada. Knjižnica potiče usklađeni razvoj knjižnica Sveučilišta kroz sveučilišni knjižnični sustav otvoren ostalim visokoškolskim i specijalnim (stručnim, znanstvenim i spomeničkim) knjižnicama u regiji.

Osim poslova na izgradnji i osiguravanju pristupa svojim fondovima, SVKRI priređuje programe edukacije korisnika za korištenje knjižnične građe i usluga. U cilju promidžbe zapisanog znanja i knjižničarske struke, knjižnica priređuje i različite knjižnične događaje za javnost (izložbe i druge kulturne i obrazovne događaje).

Provodi istraživanja u knjižničnoj i informacijskoj znanosti. Priređuje stručne i znanstvene skupove u području knjižničarske i informacijske znanosti, i programe cjeloživotnog učenja za knjižnično osoblje na području svoje matičnosti. Objavljuje stručne publikacije iz područja knjižnične i informacijske znanosti.

Zakonske i druge pravne osnove:

* Zakon o ustanovama (NN 76/93, 29/97, 47/99, 35/08, 127/19, 151/22)
* Zakon o knjižnicama i knjižničnoj djelatnosti (NN 17/19, 98/19, 114/22 i 36/24)
* Zakon o znanstvenoj djelatnosti i visokom obrazovanju (NN 119/22)
* Kolektivni ugovor za znanost i visoko obrazovanje (NN 9/19 i 52/20)
* Temeljni kolektivni ugovor za službenike i namještenike u javnim službama (NN 29/24)
* Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20)
* Statut Sveučilišne knjižnice Rijeka od 5. svibnja 2023. godine i njegove izmjene od 14. prosinca 2023.g.
* Strategija Sveučilišne knjižnice Rijeka 2021.-2025. od 17. prosinca 2020. godine

**BILJEŠKE UZ BILANCU**

**Bilješka br. 1 – Imovina**

Ukupna imovina iznosi 5.960.677,87 € i u usporedbi s 2023. godinom, povećana je za 4,2%. Povećanje je rezultat ulaganja u dugotrajnu imovinu – knjige i pohranjene vrijednosti, nabavu računovodstvene opreme i ulaganja u prostor. Imovinu čine nefinancijska imovina u iznosu od 5.813.460,11 € i financijska imovina u iznosu od 147.217,76 €.

Najveći udio u nefinancijskoj imovini odnosi se na pohranjene vrijednosti .

Knjižnica ne radi ispravak vrijednosti knjižne građe stoga se povećanje imovine najviše odnosi na nabavu knjiga putem kupnje, odnosno dara i obveznog primjerka.

Financijska imovina iznosi 147.217,76 €, i to:

1. novac u banci i blagajni – 52.057,03 €
2. depoziti, potraživanja – 2.410,95 €
3. potraživanja za prihode poslovanja – 398,56 €
4. rashodi budućeg razdoblja i nedospjela naplata prihoda – 90.452,75 €

Rashode budućeg razdoblja čine rashodi za plaću, prijevoz i naknadu za nezapošljavanje invalida za prosinac 2024. godine koji će teretiti rashode 2025. godine.

**Bilješka br. 2 – Obveze i vlastiti izvori**

Obveze i vlastiti izvori iznose 5.960.677,87 € i u usporedbi s 2023. godinom veći su za 4,2%.

Obveze iznose 108.648,22 €, a vlastiti izvori 5.852.029,65 €.

Od ukupnih obveza najveći udio odnosi se na:

* Obveze za rashode poslovanja, iznose 107.706,22 € od kojih se najveći dio odnosi na obveze za zaposlene i to na plaću za prosinac 2024., s isplatom u siječnju 2025. godine.

Višak prihoda poslovanja iznosi 46.545,08 €. Koristit će se za pokrivanje dijela troškova u 2025. godini. To je rezultat nakon provedene korekcije rezultata zbog kapitalnih prijenosa sredstava kojima su financirane nabave nefinancijske imovine.

**BILJEŠKE UZ PR-RAS**

**Bilješka br. 1 – Prihodi poslovanja**

Prihodi poslovanja ostvareni su u iznosu od 1.088.890,00 € što je više za 15,9% od ostvarenih u 2023. godini.

Najveći udio u prihodima čine:

1. Prihodi iz proračuna, u iznosu od 817.303,78 €
2. Prijenosi između proračunskih korisnika istog proračuna, iznose 169.425,24 €
3. Prihodi od prodanih proizvoda i pruženih usluga, iznose 94.341,69 €
4. Donacije knjiga, iznose 31.262,82 €

SVKRI je u 2024. godini održala program cjeloživotnog učenja za istraživače. Od ostalih prihoda ostvarene su tekuće pomoći iz županijskog proračuna za sufinanciranje projekta Produženi rad knjižnice.

Sklopljen je Ugovor o korištenju sredstava s Ministarstvom kulture i medija za jednog djelatnika koji će obavljati poslove matičara.

Sveučilište u Rijeci pokriva troškove izrada e-izdanja koje obavlja Centar za elektroničko nakladništvo i sufinancira unaprjeđenje studentskog standarda u domeni učenja i poučavanja.

**Bilješka br. 2 – Rashodi poslovanja**

Ostvareni rashodi poslovanja iznose 992.442,93 €

Najveći udio rashoda čine:

1. Rashodi za zaposlene, iznose 811.574,79 €
2. Materijalni rashodi, iznose 179.589,61 €

Najveći trošak u materijalnim rashodima su naknade za prijevoz, usluge tekućeg i investicijskog održavanja, troškovi energije i komunalnih usluga.

**Bilješka br. 3 – Višak prihoda poslovanja**

Ostvareni višak prihoda poslovanja iznosi 96.447,07 €. Ostvareni višak prihoda poslovanja najvećim dijelom iskoristit će se za pokrivanje manjka od nefinancijske imovine, odnosno troškova budućeg razdoblja.

**Bilješka br. 4 – Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 80.189,93 €. Rashodi se najvećim dijelom odnose na nabavu novih knjiga u iznosu od 22.706,55 € i nabavu uredskog namještaja i opreme te komunikacijske opreme i opreme za održavanje i zaštitu, u iznosu 26.483,38 €. Uloženo je u zamjenu dotrajalih računala za potrebe studenata i u usluge izrade prijavnih obrazaca i pripreme dokumenata za prijavu na Poziv ministarstva kulture u iznosu od 31.000,00 €.

**Bilješka br. 5 – Manjak prihoda od nefinancijske imovine**

Manjak prihoda od nefinancijske imovine iznosi 80.189,93 €. Manjak će se pokriti iz viška prihoda poslovanja i viška prenesenih prihoda iz 2023. godine.

**Bilješka br. 6 – Ukupni prihodi i primici**

Ukupni prihodi i primici ostvareni su u iznosu od 1.088.890,00 € i veći su u odnosu na 2023. godinu za 15,8%.

**Bilješka br. 7 – Ukupni rashodi i izdaci**

Ukupni rashodi i izdaci iznose 1.072.632,86 €.

**Bilješka br. 8 – Višak prihoda i primitaka**

Višak prihoda i primitaka u 2024. godini iznosi 16.257,14 €.

**Bilješka br. 9 – Višak prihoda preneseni**

Višak prihoda preneseni je umanjen za ispravke knjiženja iz prethodnih razdoblja koja zahtijevaju promjenu računa rezultata – manjka prihoda rezultata.

**Bilješka br. 10 – Višak prihoda i primitaka raspoloživ u sljedećem razdoblju**

Ostvareni višak prihoda raspoloživ u sljedećem razdoblju iznosi 46.545,08 €. Ostvareni višak prihoda i primitaka utrošit će se u 2025. godini.

**BILJEŠKE UZ P-VRIO**

Promjena u povećanju u obujmu imovine odnosi se na nabavu knjiga i časopisa putem kupnje, dara od proračunskih i neproračunskih korisnika te obveznog primjerka.

**BILJEŠKE UZ RAS - funkcijski**

U 2024. godini SVKRI prema funkcijskoj klasifikaciji evidentirala je svoje troškove u funkciji ''Rashodi za rekreaciju, kulturu i religiju koji nisu drugdje svrstani'', u ukupnom iznosu od 1.072.632,86 €.

# BILJEŠKE UZ OBVEZE

Stanje obveza na dan 31. 12. 2024. iznosi 108.648,22 €.

Stanje nedospjelih obveza iznosi 86.948,22 €.

Nedospjele obveze odnose se na:

* obveze za rashode poslovanja
* obveze za zaposlene (rok dospijeća siječanj 2024.) 86.006,22 €
* obveze za nabavu nefinancijske imovine 942,00 €

U Rijeci, 29. siječnja 2025. godine

Osoba za kontaktiranje: Tatjana Milosavljević

Telefon: 099 389-1223

Zakonski predstavnik

R a v n a t e lj i c a:

Lea Lazzarich, knjiž. savjetnica